ΓΡΑΠΤΗ ΕΡΩΤΗΣΗ P-1324/00

υποβολή: Astrid Thors (ELDR) προς την Επιτροπή

(17 Απριλίου 2000)

Θέμα: Παροχή ψυχολογικής βοήθειας σε περιπτώσεις μεγάλων ατυχημάτων και φυσικών καταστροφών

Στην Ευρώπη, τα τελευταία χρόνια έχουν συμβεί αρκετά μεγάλα ατυχήματα και φυσικές καταστροφές όπως σεισμοί, χιονοστιβάδες, κατολισθήσεις, πλημμύρες, σιδηροδρομικά ατυχήματα, ναυάγια, ατυχήματα σε ορυχεία κλπ. Εκτός από τους πολυάριθμους νεκρούς και τους τραυματίες, οι καταστροφές αυτές προκάλεσαν και ψυχική οδύνη σε μεγάλο αριθμό ατόμων.

Υπάρχει ουσιαστική ανάγκη παροχής άμεσης ψυχολογικήςποστήριξης στα άτομα που έχουν παραβρεθεί σε συγκλονιστικά συμβάντα. Η ψυχολογικήποστήριξη που προσφέρεται αμέσως κατά τις πρώτες ημέρες βελτιώνει κατά πολύ τις πιθανότητες ψυχικής αποκατάστασης των θυμάτων.

Σε πολλές ευρωπαϊκές χώρες έχουν δημιουργηθεί οργανώσειςποστήριξης θυμάτων που χρειάζονται ψυχολογική βοήθεια. Οι οργανώσεις αυτές συνεδριάζουν π.χ. στο πλαίσιο της Ευρωπαϊκής Συνομοσπονδίας Ενώσεων Επαγγελματιών Ψυχολόγων, EFPPA, της οποίας είναι μέλη 30 χώρες.

Υφίσταται άραγε, ή μήπως προγραμματίζεται σε επίπεδο Ε.Ε. σχέδιο που να έχει ως στόχο τη διοργάνωση της παροχής βοήθειας σε θύματα ατυχημάτων που χρειάζονται ψυχολογικήποστήριξη;

Απάντηση του κ. Byrne εξ ονόματος της Ευρωπαϊκής Επιτροπής

(16 Ιουνίου 2000)

Στο πλαίσιο του κοινοτικού προγράμματος δράσης για την πολιτική άμυνα κατά την περίοδο 1998-1999 (απόφαση 98/22/ΕΚ του Συμβουλίου 19 Δεκεμβρίου 1997(1)), η Ευρωπαϊκή Επιτροπή χρηματοδότησε στο πλαίσιο του μείζονος σχεδίου για την παροχή ιατρικής περίθαλψης σε θύματα καταστροφών τις ακόλουθες ενέργειες στον τομέα της ψυχοκοινωνικής βοήθειας σε περιπτώσεις καταστροφών: εργαστήρι αυτοεπιμόρφωσης για την προπαρασκευή των αρμοδίων και των συντελεστών της πολιτικής άμυνας, ώστε να είναι σε θέση να αντιμετωπίζουν την ψυχοκοινωνική διάσταση των καταστροφών" διάφορα εργαστήρια για τη διαχείριση της ψυχοκοινωνικής παρακολούθησης σε περιπτώσεις μαζικών καταστάσεων έκτακτης ανάγκης" εργαστήρι για την ψυχοκοινωνική βοήθεια σε περιπτώσεις κρίσεων.

Απόρροια των δραστηριοτήτων αυτών ήταν ορισμένες πρακτικές συστάσεις σχετικά με την οργάνωση της παροχής ψυχοκοινωνικής βοήθειας στους παρεμβαίνοντες, στα θύματα και στα μέλη των οικογενειών τους, που είναι διαθέσιμες στο διαδίκτυο:

(http://europa.eu.int/comm/environment/civil/).

Συνεπώς, στο πλαίσιο του κοινοτικού προγράμματος δράσης στον τομέα της πολιτικής άμυνας για την περίοδο 2000-2004 (απόφαση 1999/847/ΕΚ του Συμβουλίου της 9ης Δεκεμβρίου 1999(2)), το Βέλγιο πρότεινε σχέδιο στον τομέα της διαχείρισης της παροχής ψυχοκοινωνικής βοήθειας σε περιπτώσεις καταστροφών. Το σχέδιο έχει στόχο την καθιέρωση, σε πανευρωπαϊκό επίπεδο, μεθοδολογικού οδηγού, δεικτών παρακολούθησης και συστήματος επιμόρφωσης για τουςπευθύνους.

Στον τομέα της δημόσιαςγείας εγκρίθηκε κοινοτικό πρόγραμμα δράσης σχετικά την πρόληψη των τραυματισμών (απόφαση 372/1999/ΕΚ του Κοινοβουλίου και του Συμβουλίου της 8ης Φεβρουαρίου 1999(3)). Κύριος στόχος του είναι ναποστηρίζει τις δραστηριότητες για τη δημόσιαγεία που αποσκοπούν στη μείωση των περιπτώσεων τραυματισμών με την προώθηση της επιδημιολογικής παρακολούθησης των τραυματισμών και τις ανταλλαγές πληροφοριών σχετικά με τη χρήση των εν λόγω δεδομένων, προκειμένου να συμβάλει στον καθορισμό των προτεραιοτήτων και των βέλτιστων στρατηγικών πρόληψης. Έως τη στιγμή αυτή δεν έχουνποβληθεί σχέδια με αντικείμενο την ψυχοκοινωνική βοήθεια σε περιπτώσεις σοβαρών ατυχημάτων ή καταστροφών. Θα ήταν δυνατόν, ωστόσο, να εξεταστούν τέτοια σχέδια, με γνώμονα τα κριτήρια επιλεξιμότητας, τις ετήσιες προτεραιότητες και τους διαθέσιμους ετήσιους πόρους.

(1) ΕΕ L 8 της 14.1.1998.

(2) ΕΕ L 327 της 21.12.1999.

(3) ΕΕ L 46 της 20.2.1999.